Da vi ankom sent om aftenen blev vi mødt af en smilende og venlig Sidney som hurtigt viste os rundt i det lille charmerende hus. Trætte gik vi i seng efter at have været undervejs i 24 timer. Næste morgen mødte der os en udsigt som vi sent vil glemme. Huset havde det hele og der var så dejligt og fredeligt og samtidig ikke langt væk fra alting. Det er bestemt et hus vi vil anbefale til alle. Vi kommunikerede med Sidney via e-mail og telefon og havde ingen problemer med noget i den uge vi boede i huset. Desuden fik vi en tur rundt på Sidneys kaffefarm hvilket var en stor fornøjelse. Vi kan kun give det toppoint og en hel håndfuld stjerner.